b'\n_START_ARTICLE_\nTumor jukstaglomerulnih celic\n_START_PARAGRAPH_\nTumor jukstaglomerulnih celic ali reninom (JCT ali JGCT) je redek tumor ledvic, ki zajema jukstaglomerulne celice. Odkrit je bil leta 1967, do dandanes pa je bilo dokumentiranih manj kot 100 primerov.\n_START_SECTION_\nGenetika in patologija\n_START_PARAGRAPH_\nKariotipska analiza rakastih celic pogosto prika\xc5\xbee izgubo 9. in 11. kromosoma. Zaradi nenormalnega pove\xc4\x8danja \xc5\xa1tevil (hiperplazije) jukstaglomerulnih celic pride do prekomernega izlo\xc4\x8danja (hipersekrecije) renina, kar povzro\xc4\x8di povi\xc5\xa1an krvni tlak (hipertenzijo) in zni\xc5\xbeano koncentracijo kalija (K\xe2\x81\xba) v krvi (hipokaliemijo).\n_START_SECTION_\nDiagnoza in zdravljenje\n_START_PARAGRAPH_\nPovi\xc5\xa1an krvni tlak in prisotnost in granul z reninom v histolo\xc5\xa1kih preparatih nakazujejo na reninom. Reninom je benigen tumor in je enkapsuliran, kljub temu pa je bil dokumentiran primer metastaziranja, zato je njegov maligni potencial neznan. Navadno se lahko tumor odstrani s kirur\xc5\xa1kim posegom.'